***Gran Hermano*** (euskaraz *Anaia Handia*) telebista-saio bat da, Zeppelin TV ekoiztetxeak egina eta Telecinco katean 2000ko apirilaren 23tik aurrera emititzen dena. Espainian igorritako lehen telerrealitateko saioa da, eta programaren estreinaldiak %36,5eko kuota lortu zuen. Hortik aurrera, saioaren ia denboraldi guztiak audientzian liderrak izan dira. Inoiz edizio gehien izan dituen telerrealitate programa da.

Ohiko formatu honetan, aurrez aukeratutako pertsona multzo bat, aurrez elkar ezagutzen ez dutenak, etxe batean bildu eta horien bizimodua emititzen da zuzenean. Pertsona horiek lehiatu egiten dira elkarrekin hainbat froga eta bozketaren bitartez, eta horien astero lehiakide bat kaleratzen da, ikusleen aldetik boto gehien jasotzen duena. Irabazlea etxean geratzen den azken pertsona da. John de Mol holandarrak sortu zuen saioa, eta Endemol bere ekoiztetxeak garatu zuen programa. 1999ko irailean emititu zen saioa lehen aldiz Holandan eta geroztik 70tik gora herrialdeetan plazaratu da.

Aurkezleak
----------

Telebista-saioko ia edizio guztiak, hamaseigarren ediziora arte, Mercedes Milá aurkezleak gidatu zituen; *Gran Hermano 3* kenduta, edizio hura Pepe Navarrok aurkeztu baitzuen. 2016an jakinarazi zen Mercedes Milák saioa utziko zuela betiko, eta, horrenbestez, Jorge Javier Vázquez aurkezleak zuzendu zuen *Gran Hermano 17* edizioko galak.

Lehenengo hiru edizioetan ez zen debaterik egon. Laugarren denboralditik aurrera hasi ziren saio hau, eta lehenengo biak Jesús Vázquez aurkezleak gidatu zituen. Hortik aurrera, Jordi Gonzálezek jarraitu zuen mahai-ingurua moderatzen, hamargarren edizioan (Jorge Javier Vázquezek aurkeztu zuena) eta hamalaugarrenean (Frank Blancok ordezkatu zuen) kenduta.

### Galak

| Aurkezlea | Denboraldia |
| --- | --- |
| 01 | 02 | 03 | 04 | 05 | 06 | 07 | 08 | 09 | 10 | 11 | 12 | 13 | 14 | 15 | 16 | 17 | 18 |
| Mercedes Milá |  |  |  |  |
| Pepe Navarro |  |  |  |
| Jorge Javier Vázquez |  |  |

### Debateak

| Aurkezlea | Denboraldia |
| --- | --- |
| 01 | 02 | 03 | 04 | 05 | 06 | 07 | 08 | 09 | 10 | 11 | 12 | 13 | 14 | 15 | 16 | 17 | 18 |
| Jordi González |  |  |  |  |  |  |  |
| Jesús Vázquez |  |  |  |
| Jorge Javier Vázquez |  |  |  |  |
| Frank Blanco |  |  |  |  |

     Aurkezleak saioa gidatu zuen.
     Aurkezleak ez zuen saioa gidatu.
     Saioa ez zen existitzen.

Irabazleak
----------

|  | Bizitokia | Adina | Lanbidea | Iraupena | Edizioa |
| --- | --- | --- | --- | --- | --- |
|  |
| Espainia Ismael Beiro | Andaluzia Cádiz | 25 urte | Itsasketa Zientziak eta Tekniketako ikaslea | 90 egun | 1 |
| Espainia Sabrina Mahí | Andaluzia Málaga | 23 urte | Sustatzailea | 101 egun | 2 |
| Espainia Javito García | Galizia Coruña | 28 urte | Enpresaria | 101 egun | 3 |
| Espainia Pedro Oliva | Aragoi Zaragoza | 33 urte | Funtzionarioa | 102 egun | 4 |
| Espainia Nuria Yáñez | Katalunia Tarragona | 31 urte | Campingeko harreragilea | 112 egun | 5 |
| Espainia Juanjo Mateo | Valentziako Erkidegoa Alacant | 25 urte | Taxilaria | 109 egun | 6 |
| Espainia Pepe Herrero | Madrilgo Erkidegoa Madril | 33 urte | Hegaldietako laguntzailea | 108 egun | 7 |
| Brasil Naiala Melo | Kanariak Tenerife | 22 urte | Saltzailea | 105 egun | 8 |
| Espainia Judit Iglesias | Galizia Coruña | 31 urte | Soziologoa | 98 egun | 9 |
| Espainia Iván Madrazo | Kantabria Kantabria | 35 urte | Enpresaria eta modeloa | 123 egun | 10 |
| Espainia Ángel Muñoz | Madrilgo Erkidegoa Madril | 32 urte | Pilateseko irakaslea | 143 egun | 11 |
| Espainia Laura Campos | Madrilgo Erkidegoa Madril | 27 urte | Industria-operadore | 144 egun | 12 |
| Espainia Pepe Flores | Madrilgo Erkidegoa Madril | 33 urte | Dantzaria | 130 egun | 12+1 (13) |
| Espainia Susana Molina | Murtziako Eskualdea Murtzia | 23 urte | Enpresen Administrazio eta Zuzendaritzako ikaslea eta boluntarioa | 127 egun | 14 |
| Espainia Paula González | Katalunia Bartzelona | 20 urte | Saltzailea | 91 egun | 15 |
| Espainia Sofía Suescun | Euskal Herria Nafarroa | 19 urte | Psikologiako ikaslea | 101 egun | 16 |
| Espainia Beatriz Retamal | Valentziako Erkidegoa Valentzia | 20 urte | Ile-apaintzailea | 105 egun | 17 |
| Uruguai Hugo Sierra | Balearrak Palma Mallorcakoa | 43 urte | Entrenatzaile pertsonala eta pilates irakaslea | 88 egun | 18 |

Euskal herritarren parte hartzea
--------------------------------

### Eztabaida Espainiako *Gran Hermano* telesaiotik Argi Gastaka kanporatzeari buruz

**Argi Gastaka** *Gran Hermano 14* telerrealitateko saiotik kanporatzea 2013ko maiatzean espainiar gizartean eztabaida bizia eragin zuen gertaera izan zen. Saioko arduradunek programan parte hartzen ari zen Argi Gastaka Ganboa lehiakideak, bilbotarra eta 20 urtekoa, "ETAk aurrera jarraitzeko" manifestazio batera joana zela adierazteagatik kanporatu zuten, gazteak berehala txantxa bat zela adierazi eta barkamena eskatuta ere. Kanporatzeak eztabaida bizia eragin zuen, Interneten bereziki, eta gaia mundu mailako *trending topic* bilakatu zen kanporatzearen ondorengo orduetan.

Kanpo estekak
-------------

* Webgune ofiziala

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q4601939

 |

* Wd Datuak: Q4601939